|  |
| --- |
| ethnosimo-aade-gr |

 Αθήνα, 17 Φεβρουαρίου 2025

**ΔΕΛΤΙΟ ΤΥΠΟΥ**

**ΑΑΔΕ: Κεντρικοποίηση και ψηφιακή αναβάθμιση των τελωνειακών ελέγχων**

Στην **κεντρικοποίηση των τελωνειακών ελέγχων** και ταυτόχρονα στην **ψηφιακή τους αναβάθμιση**, με την προσθήκη νέων ψηφιακών λειτουργικοτήτων στο ICISnet, προχωράει η Ανεξάρτητη Αρχή Δημοσίων Εσόδων.

Το νέο, κεντρικοποιημένο ψηφιακό οικοσύστημα τελωνειακών ελέγχων υποστηρίζει τη λειτουργία των **Τελωνειακών Ελεγκτικών Κέντρων και** **διευκολύνει περισσότερους από 80.000 συναλλασσόμενους για σχεδόν 1.000.0000 συναλλαγές ετησίως**. Ενισχύοντας την ταχύτητα, τη διαφάνεια και την αποτελεσματικότητα των διαδικασιών, διασφαλίζει τα δημόσια έσοδα και διευκολύνει το νόμιμο εμπόριο της χώρας.

Πιο συγκεκριμένα, με την Εγκύκλιο E. 2006/2025 του Διοικητή της ΑΑΔΕ, Γιώργου Πιτσιλή, και την Οδηγία Ο. 3005/2025 προβλέπονται τα εξής:

**Α. Κεντρικοποίηση τελωνειακού ελέγχου εγγράφων και συνοδευτικών δικαιολογητικών**

**Από 24/2/2025 έως και 30/5/2025, τα 53 Τελωνεία Αττικής, Στερεάς Ελλάδας, Δυτικής Ελλάδας, Πελοποννήσου, Κρήτης και νησιών του Αιγαίου** εντάσσονται στις κεντρικοποιημένες ελεγκτικές λειτουργίες εγγράφων που θα διενεργούνται από το **Τελωνειακό Ελεγκτικό Κέντρο Αττικής**(βλ. παρακάτω πίνακα προγραμματισμού ένταξης τελωνείων στο ΤΕΚ Αττικής).

Με την έναρξη λειτουργίας του Τελωνειακού Ελεγκτικού Κέντρου Θεσσαλονίκης, η οποία προγραμματίζεται εντός του 2025, θα ενταχθούν στην κεντρικοποίηση του ελέγχου και τα υπόλοιπα τελωνεία της Βόρειας Ελλάδας.

**Β. Υποχρεωτική ψηφιακή υποβολή δικαιολογητικών διασάφησης εισαγωγής**

Το μεγαλύτερο μέρος των δικαιολογητικών για τη διασάφηση εισαγωγής εμπορευμάτων κατά τη διαδικασία τελωνισμού, υποβάλλονται **υποχρεωτικά ψηφιακά** (Α.1023/2025 Απόφαση του Διοικητή της ΑΑΔΕ) από τους συναλλασσόμενους. Επιταχύνεται έτσι η διεκπεραίωση των τελωνειακών διατυπώσεων και μειώνεται η ανάγκη φυσικής παρουσίας των συναλλασσόμενων, αφού τα δικαιολογητικά θα προσκομίζονται σε πρωτότυπη μορφή στο Τελωνείο **μόνο εφόσον** ζητηθεί κατά τον έλεγχο.

**Γ. Νέες λειτουργικότητες στη Δήλωση Ειδικών Φόρων Κατανάλωσης (ΔΕΦΚ) και στη διασάφηση εισαγωγής**

Από τις **24/2/2025** τίθενται σε παραγωγική λειτουργία στο ICISnet τα παρακάτω:

* **Νέα κατάσταση «Υπό Επισύναψη Δικαιολογητικών»**

Με την ψηφιακή υποβολή της ΔΕΦΚ ή της διασάφησης εισαγωγής, το τελωνειακό παραστατικό περιέρχεται σε κατάσταση «Υπό Επισύναψη Δικαιολογητικών» κι **ενεργοποιείται χρονομετρητής (timer) 30 λεπτών**, εντός των οποίων ο/η συναλλασσόμενος/η πρέπει να υποβάλει ψηφιακά τα απαιτούμενα δικαιολογητικά, για να ολοκληρωθεί η διαδικασία.

* **Ψηφιοποιημένη επικοινωνία με τις τελωνειακές υπηρεσίες**

Σε περίπτωση που απαιτούνται πρόσθετες πληροφορίες κατά τον έλεγχο, η τελωνειακή υπηρεσία επικοινωνεί με τους συναλλασσόμενους, αποκλειστικά μέσω μηνυμάτων, στην ψηφιακή πλατφόρμα. Με αυτόν τον τρόπο η διαδικασία γίνεται ταχύτερη, αποτελεσματικότερη και διαφανής, εξοικονομώντας σημαντικό διοικητικό κόστος για τους συναλλασσόμενους.

**Ο Διοικητής της ΑΑΔΕ Γ. Πιτσιλής δήλωσε σχετικά:** «*Τα Τελωνεία αναβαθμίζονται. Η κεντρικοποίηση του τελωνειακού ελέγχου αποτελεί στρατηγική μας επιλογή. Αξιοποιώντας τις νέες τεχνολογίες, ο τελωνειακός έλεγχος γίνεται πλέον απομακρυσμένα διασφαλίζοντας τη διαφάνεια και την ακεραιότητα του, επιτρέποντάς μας να στοχεύσουμε αποτελεσματικότερα το λαθρεμπόριο. Παράλληλα, η ψηφιοποίηση των τελωνειακών διαδικασιών μάς επιτρέπει να εστιάσουμε με αμεσότητα στις ανάγκες του υγιούς εμπορίου, με στόχο την ασφάλεια των πολιτών και την ανάπτυξη της χώρας*».

**Πρόσβαση στις υπηρεσίες**

Για την υποβολή ΔΕΦΚ ή διασάφησης εισαγωγής οι συναλλασσόμενοι εισέρχονται στο ICISnet μέσω της ψηφιακής πύλης της ΑΑΔΕ (myaade.gov.gr) ακολουθώντας τη διαδρομή**: Εφαρμογές > Τελωνειακές Υπηρεσίες > ΕΦΚ – Οχήματα Αυτοκίνητα – Προϊόντα φόρου Κατανάλωσης και Εφαρμογές > Τελωνειακές Υπηρεσίες > Σύστημα Εισαγωγών**. Στην ίδια διαδρομή είναι διαθέσιμα τα εγχειρίδια χρήσης.

Οι ενδιαφερόμενοι μπορούν να επικοινωνούν με το Κέντρο Εξυπηρέτησης Φορολογουμένων (ΚΕΦ) της ΑΑΔΕ στο (+30) 213 162 1000, τις εργάσιμες ημέρες και ώρες 07:30 – 17:00

**Πίνακας Προγραμματισμού ένταξης τελωνείων στο ΤΕΚ Αττικής**

|  |  |  |
| --- | --- | --- |
| Α/Α | ΤΕΛΩΝΕΙΑ | ΗΜΕΡΟΜΗΝΙΑ ΕΝΤΑΞΗΣ ΣΤΟ ΤΕΚ ΑΤΤΙΚΗΣ |
| 1 | Τελωνείο Καλαμάτας (Α') (Ν. Μεσσηνίας) | 24/2/2025 |
| 2 | Τελωνείο Κορίνθου (Α') (Ν. Κορινθίας) |
| 3 | 1ο Τελωνείο Εισαγωγής, Ε.Φ.Κ. & Εφοδίων Πειραιά (Α') | 4/3/2025 |
| 4 | 4ο Τελωνείο Επίβλεψης Συγκροτημάτων (Τ.Ε.Σ.) Πειραιά (Α') |
| 5 | 2ο Τελωνείο Εξαγωγών-Εισαγωγών Πειραιά (Α') | 10/3/2025 |
| 6 | Τελωνείο Αθηνών (Α') |
| 7 | 3ο Τελωνείο Εισαγωγής Πειραιά (Α') | 17/3/2025 |
| 8 | Τελωνείο Ελευσίνας (Α') | 24/3/2025 |
| 9 | Τελωνείο Αερολιμένα «Ελ. Βενιζέλος» (Α') |
| 10 | Τελωνείο Λαυρίου (Α') | 30/5/202530/5/2025 |
| 11 | Τελωνείο Ραφήνας (Β') |
| 12 | Τελωνείο Πόρου (Β') |
| 13 | Τελωνείο Μυτιλήνης (Α') (Ν. Λέσβου) |
| 14 | Τελωνείο Μύρινας Λήμνου (Β') (Ν. Λέσβου) |
| 15 | Τελωνείο Πλωμαρίου (Β') (Ν. Λέσβου) |
| 16 | Τελωνείο Χίου (Α') (Ν. Χίου) |
| 17 | Τελωνείο Σάμου (Β') (Ν. Σάμου) |
| 18 | Τελωνείο Αγ. Κηρύκου (Β') (Ν. Σάμου) |
| 19 | Τελωνείο Ηρακλείου (Α΄) (Ν.Ηρακλείου) |
| 20 | Τελωνείο Αγίου Νικολάου (Β') (Ν. Λασιθίου) |
| 21 | Τελωνείο Σητείας (Β') (Ν. Λασιθίου) |
| 22 | Τελωνείο Χανίων (Α') (Ν. Χανίων) |
| 23 | Τελωνείο Ρεθύμνου (Β') (Ν. Ρεθύμνου) |
| 24 | Τελωνείο Ρόδου (Α') (Ν. Δωδεκανήσου) |
| 25 | Τελωνείο Καλύμνου (Β') (Ν. Δωδεκανήσου) |
| 26 | Τελωνείο Καρπάθου (Β') (Ν. Δωδεκανήσου) |
| 27 | Τελωνείο Λέρου (Β') (Ν. Δωδεκανήσου) |
| 28 | Τελωνείο Κω (Β') (Ν. Δωδεκανήσου) |
| 29 | Τελωνείο Πάτμου (Β') (Ν. Δωδεκανήσου) |
| 30 | Τελωνείο Σύμης (Β') (Ν. Δωδεκανήσου) |
| 31 | Τελωνείο Μεγίστης (Β') (Ν. Δωδεκανήσου) |
| 32 | Τελωνείο Σύρου (Α') (Ν. Κυκλάδων) |
| 33 | Τελωνείο Θήρας (Β') (Ν. Κυκλάδων) |
| 34 | Τελωνείο Μήλου (Β') (Ν. Κυκλάδων) |
| 35 | Τελωνείο Μυκόνου (Β') (Ν. Κυκλάδων) |
| 36 | Τελωνείο Νάξου (Β') (Ν. Κυκλάδων) |
| 37 | Τελωνείο Πάρου (Β') (Ν. Κυκλάδων) |
| 38 | Τελωνείο Ναυπλίου (Α') (Ν. Αργολίδας) |
| 39 | Τελωνείο Γυθείου (Β') (Ν. Λακωνίας) |
| 40 | Τελωνείο Νεάπολης Βοιών (Β') (Ν. Λακωνίας) |
| 41 | Τελωνείο Ιτέας (Β') (Ν. Φωκίδας) |
| 42 | Τελωνείο Οινόης (Α') (Ν. Βοιωτίας) |
| 43 | Τελωνείο Αντίκυρας (Β') (Ν. Βοιωτίας) |
| 44 | Τελωνείο Χαλκίδας (Α') (Ν. Εύβοιας) |
| 45 | Τελωνείο Ώρεων (Β') (Ν. Εύβοιας) |
| 46 | Τελωνείο Πατρών (Α') (Ν. Αχαΐας) |
| 47 | Τελωνείο Αιγίου (Β') (Ν. Αχαΐας) |
| 48 | Τελωνείο Μεσολογγίου (Β') (Ν. Αιτωλοακαρνανίας) |
| 49 | Τελωνείο Αστακού (Β') (Ν. Αιτωλοακαρνανίας) |
| 50 | Τελωνείο Κυλλήνης (Β') (Ν. Ηλείας) |
| 51 | Τελωνείο Ζακύνθου (Β') (Ν. Ζακύνθου) |
| 52 | Τελωνείο Αργοστολίου (Β') (Ν. Κεφαλληνίας) |
| 53 | Τελωνείο Στυλίδας (Β') (Ν. Φθιώτιδας) |